Orașul în care se stă la coadă la pește și fructe de mare. "Cel mai bun porc e peștele".
La Cluj-Napoca s-a organizat o caravană cu bunătăți din Marea Neagra. O porție de pește sau fructe de mare costă între 20 și 35 de lei. Clienții au venit să își cumpere pește înainte de masa grea de Crăciun.
Când toată lumea caută în această periodă carnea de porc, la Cluj se stă la coadă la peşte şi fructe de mare.În oraş a ajuns Caravana cu bunătaţi din Marea Neagră, iar bucătarii iscusiţi gătesc în faţa ta paella cu fructe de mare sau rumenesc cu grijă dorada, păstrăv somonat şi zargan.Vânzător: “Marfa este din Marea Neagră, Grecia şi Italia. Noi promovăm foarte mult Marea Neagră. Avem calcani, avem zargan, avem chefal. Acesta ce învârte este un păstrăv somonat. E de origine Turcia, dar tot din Marea Neagră."Sonia a venit la cumpărături şi chiar dacă nu obişnuieşte să mănânce fructe de mare, mirosurile îmbietoare au făcut-o să guste şi nu a regretat.Sonia, clientă: "Am venit la ceva cumpărături şi am zis să ne oprim să mâncăm să vedem cum e. Nu prea mănânc eu fructe de mare, dar astea sunt chiar foarte bune."O porţie de peşte sau fructe de mare la pachet costă între 20 şi 35 de lei. “E bună că-i peşte, nu-i porc.", spune un client.